Diari Oficial de la Generalitat Valenciana


Sumari del DOGV 6466, del 23-02-2011 (2011/2064)

RESOLUCIÓ de 10 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació de la Comunitat Valenciana Institut Valencià Estudis Clàssics i Orientals, per fusió, per absorció, amb la Fundació de la Comunitat Valenciana Libertas 7.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6466

Data del DOGV
:   23-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2064


Data del document
:   10-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 10 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació de la Comunitat Valenciana Institut Valencià Estudis Clàssics i Orientals, per fusió, per absorció, amb la Fundació de la Comunitat Valenciana Libertas 7. [2011/2064]  
Vist l'expedient de fusió de la Fundació de la Comunitat Valenciana Libertas 7 i altres, resulten els següents,  
Fets  
Primer. Amb data Registre General d'Entrada de 6 d'octubre de 2010, va ser presentada per part de les fundacions afectades sol·licitud de no-oposició a la fusió, per absorció, de la Fundació de la Comunitat Valenciana Libertas 7, amb les fundacions següents: Fundació de la Comunitat Valenciana Liber, Fundació de la Comunitat Valenciana Guerrer de Moixent, Fundació de la Comunitat Valenciana Institut Valencià d'Estudis Clàssics i Orientals.  
En aquest sentit, el 28 de setembre de 2010, Pablo Noguera Borel, secretari del Patronat de la Fundació Libertas 7, Agnès Noguera Borel, secretària del Patronat de la Fundació de la Comunitat Valenciana Guerrer de Moixent, i Alejandro Noguera Borel, secretari del Patronat de la Fundació de la Comunitat Valenciana Liber, certifiquen l'adopció per unanimitat dels acords de data 28 de setembre de 2010, del patronat de les seues respectives fundacions, pels quals s'aproven la fusió per absorció entre la Fundació de la Comunitat Valenciana Liber, Fundació de la Comunitat Valenciana Guerrer de Moixent, Fundació de la Comunitat Valenciana Institut Valencià d'Estudis Clàssics i Orientals, i la Fundació de la Comunitat Valenciana Libertas 7, mitjançant l'absorció de les tres primeres per l'última.   
Per la seua banda, en data 27 de setembre de 2010, el senyor Alejandro Valiño Arcos, secretari del Patronat de la Fundació de la Comunitat Valenciana Institut Valencià d'Estudis Clàssics i Orientals, certifica l'adopció per unanimitat de l'Acord del Patronat de data 27 de setembre de 2010, pel qual s'aprova la fusió per absorció entre la Fundació de la Comunitat Valenciana Liber, Fundació de la Comunitat Valenciana Guerrer de Moixent, Fundació de la Comunitat Valenciana Institut Valencià d'Estudis Clàssics i Orientals i la Fundació de la Comunitat Valenciana Libertas 7, mitjançant l'absorció de les tres primeres per l'última.  
En els esmentats acords d'aprovació de la fusió s'estableix que, com a conseqüència d'aquesta, s'integraran els patrimonis de les fundacions intervinents per successió universal, i quedaran dissoltes i extingides les fundacions absorbides en el patrimoni de l'absorbent.  
Segon. Reunida la Comissió de Protectorat en data 12 de novembre de 2010, es va informar favorablement la no-oposició a la fusió de les esmentades Fundacions, després de la qual cosa va ser dictada l'oportuna Resolució de 17 de novembre de 2010, del secretari autonòmic de Justícia de la Conselleria de Justícia i Administracions Públiques, per la qual es resol la no-oposició del Protectorat de Fundacions a la fusió, per absorció, de la Fundació de la Comunitat Valenciana Libertas 7 (absorbent) i la Fundació de la Comunitat Valenciana Liber, la Fundació de la Comunitat Valenciana Guerrer de Moixent, i la Fundació de la Comunitat Valenciana Institut Valencià d'Estudis Clàssics i Orientals absorbides).   
Tercer. Els acords descrits en el fet primer, així com els Estatuts de la Fundació resultant, van ser protocol·litzats mitjançant l'escriptura de fusió de fundacions, que va autoritzar el notari de l'Il·lustre Col·legi de València, Juan Bover Belenguer, el 21 de desembre de 2010, amb el núm. 4.578 del seu Protocol.   
Després de l'oportú requeriment d'esmena de la sol·licitud d'inscripció, efectuat per la Secció de Fundacions del Servei d'Entitats Jurídiques de la Conselleria de Justícia i Administracions Públiques, aquest es va esmenar per l'oportuna diligència en l'escriptura referida.   
Quart. Mitjançant una Resolució del secretari autonòmic de Justícia de la Conselleria de Justícia i Administracions Públiques, de data 9 de febrer de 2011, va ser inscrita al Registre de Fundacions de la Comunitat Valenciana la fusió, per absorció, de la Fundació de la Comunitat Valenciana Libertas 7 (absorbent) i de les fundacions: Fundació de la Comunitat Valenciana Liber, Fundació de la Comunitat Valenciana Guerrer de Moixent, Fundació de la Comunitat Valenciana Institut Valencià d'Estudis Clàssics i Orientals  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
"1. El patronat d'una fundació podrà acordar la fusió d'aquesta amb una altra o altres fundacions. Per a això es requerirà:  
a) Que resulte convenient per als seus interessos i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingeixen, la qual cosa haurà de constar en escriptura pública.  
b) Mitjançant la creació d'una nova fundació, a què es transmetran en bloc els patrimonis de les fusionades que s'extingeixen i que haurà d'instrumentar-se en escriptura pública.  
3. Les escriptures esmentades en els apartats a i b del punt anterior s'inscriuran al Registre de Fundacions de la Comunitat Valenciana"  
En atenció als motius exposats i vistos, la Constitució, la Llei 8/1998, de 9 de desembre, la Llei 50/02, de 26 de desembre, el Decret 139/2001, de 5 de setembre, del Govern Valencià, i l'altra normativa de pertinent aplicació, resolc:  
Inscriure al Registre de Fundacions de la Comunitat Valenciana la baixa registral de la Fundació de la Comunitat Valenciana Institut Valencià d'Estudis Clàssics i Orientals (406V), per fusió per absorció amb la Fundació de la Comunitat Valenciana Libertas 7.  
Notifiqueu aquesta resolució, que és definitiva en via administrativa, i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 10 de febrer de 2011.- El secretari autonòmic de Justícia, p. d. (R 30.07.2010): Jorge Cabré Rico.